लखनऊ. मौजूदा समय में तम्बाकू और धूम्रपान से कई लोगों की जान जा रही है। इसके कारण स्वास्थ्य पर बुरा असर पड़ रहा है और इलाज पर करोड़ों रुपए खर्च हो रहे हैं। 90 फीसदी फेफड़े के कैंसर, 30 फीसदी बाकी तरह के कैंसर, 80 फीसदी ब्रांयकाइटिस, इन्फिसिमा और 20 से 25 फीसदी घातक हार्ट से जुड़े रोगों का कारण धूम्रपान है। अगर आप धूम्रपान करते हैं या किसी भी रूप में तम्बाकू का सेवन लंबे समय से कर रहे हैं तो सावधान हो जाइए। इसका सेवन आपको यूरिनरी ब्लैडर के कैंसर होने की संभावना 30 से 40 फीसदी तक रहती है। ये जानकारी शनिवार को किंग जार्ज मेडिकल यूनिवर्सिटी के यूरोलॉजी विभाग के प्रो. विश्वजीत सिंह ने दी है।
डॉ. विश्वजीत ने बताया कि अभी तक तम्बाकू और धूम्रपान के इस्तेमाल से ओरल कैंसर होने के कई मामले सामने आए थे, लेकिन पिछले कुछ वक्त में सामने आया कि इससे यूरिनरी ब्लैडर का कैंसर भी हो सकता है। उन्होंने बताया कि जब कोई व्यक्ति लंबे समय तक धूम्रपान या तंबाकू का सेवन करता है तो तम्बाकू उत्पादक पदार्थों में इस्तेमाल किया जाने वाला निकोटीन उस व्यक्ति के खून में मिल जाता है और खून से ही पेशाब बनती है। जब ये निकोटीन युक्त पेशाब यूरिनरी ब्लैडर में एकत्र होती है तो वो कैंसर का कारण बनती है।
प्रो. विश्वजीत सिंह ने बताया कि 39.9 फीसदी युवा तम्बाकू का इस्तेमाल करते है। इसमें 25.3 फीसदी आबादी चबाने वाली तम्बाकू जैसे - मसाला, ज़र्दा, खैनी खाती है। वहीं, 2.3 फीसदी युवा सिगरेट और 12.4 फीसदी युवा बीड़ी का इस्तेमाल करते हैं। उन्होंने बताया कि पुरुषों में यूरिनरी ब्लैडर के कैंसर की संभावना औरतों की अपेक्षा ज्यादा होती है। इसके चलते भारत में यूरिनरी के क्षेत्र में पहला कैंसर प्रोस्टेट का और दूसरा यूरिनरी ब्लैडर का पाया जाता है। इसका सबसे बड़ा लक्षण पेशाब के साथ खून का आना है और इसकी पहचान अल्ट्रासांउड और सोनोग्राफी के जरिए कराई जा सकती है।
आर्सेनिक भी है यूरिनरी कैंसर का एक कारण
प्रो. विश्वजीत सिंह के मुताबिक, यूरिनरी ब्लैडर के कैंसर का एक और बड़ा मुख्य कारण है, जो लोग केमिकल, ग्रीस और पेट्रोलियम फैक्ट्रियों में काम करते हैं उनमें भी यूरिनरी ब्लैडर में कैंसर होने की संभावना रहती है। इन फैक्ट्रियों में बनने वाले सामानों में आर्सेनिक की मात्रा ज्यादा होती है और आर्सेनिक कैंसर का एक बड़ा कारण है।
आगे की स्लाइड्स में पढ़िए, लगातार बढ़ रही है मरीजों की संख्या...
hin_Deva hin_Deva hin_Deva awa_Deva hin_Deva hin_Deva